Hanner

„Hanner“ – viena didžiausių Lietuvos nekilnojamojo turto vystymo bendrovių, plėtojanti veiklą Lietuvoje, Italijoje, Ispanijoje, Čekijoje, Lenkijoje ir Ukrainoje. Hanner įgyvendina gyvenamosios ir komercinės paskirties investicinius nekilnojamojo turto projektus. Pagrindinis akcininkas ir valdybos pirmininkas Arvydas Avulis.

Nuo 1995 m. „Hanner“ pastatė apie 1 mln. kv. m ploto komercinių objektų – biurų, prekybos centrų ir sandėliavimo patalpų, bei apie 8 tūkst. butų Lietuvoje ir kitose Europos šalyse. Viso sukurto nekilnojamojo turto vertė viršija 1 mlrd. eurų.

Veikla 
AB „Hanner“ pradėjo veiklą 1995 metais. Šiandien pagrindinė veiklos sritis – investicinių nekilnojamojo turto projektų vystymas:
užstatymo koncepcijų kūrimas žemės sklypams;
įvairios paskirties nekilnojamojo turto projektų (biurų kompleksų ir kitų komercinių patalpų bei daugiabučių namų) plėtra;
komercinių patalpų (biurų, prekybos patalpų) nuoma;
butų pardavimas ir išperkamoji nuoma (Rent to buy);
„Marriott“ viešbučio Vilniuje valdymas.

2021–2022 m. per dukterinę įmonę UAB „Dirbantis kapitalas“ įsigijo Vilniaus kooperacijos kolegijos pastatą ir sklypą adresu Konstitucijos pr. 11, Vilnius.

2022 m. lapkričio mėn. įmonė pardavė verslo centrą „Place Eleven“ Rygoje Švedijos investiciniam fondui valdomam „East Capital Real Estate“. Verslo centras yra centrinėje Rygos dalyje, Skanste rajone, jo nuomojamas plotas sudaro apie 16 000 kv. m.

2023 m. pranešta, kad vietoj kolegijos planuojama statyti dangoraižį.

2023 m. kovo 16 d. prie įmonės reorganizuojant buvo prijungta nekilnojamojo turto plėtros bendrovė UAB „Trust Capital“, kuri irgi priklauso Estijoje registruotai įmonei „Hanner Group“. Po sujungimo veiksiančios įmonės įstatinis kapitalas sieks 153,57 mln. eurų.

2023 m. gegužės 29 d. įmonei suteiktas leidimas statyti 60 mln. eurų vertės verslo centro pastatą „Business Stadium Central“ adresu Rinktinės g. 3, Vilnius. Pastatas statomas dviejų korpusų 8 ir 9 aukštų, bendras plotas beveik 24 tūkst. kv. m.

Vadovybė 
UAB „Hanner“ valdybos pirmininkas ir pagrindinis akcininkas yra Arvydas Avulis. Valdybos nariai – Vladas Kojala, Algimantas Laurinavičius, Tomas Pauliukonis.

Projektai

Gyvenamieji projektai: 

 Šnipiškių Solo | 2024 m. 
 Hill City | 2023 m.
 City Yard | 2023 m. 
 Karoliniškių Namai | 2023 m.
 Ozo Gama | 2023 m. 
 Centro Rezidencija | 2021 m. 
 Renesanso | 2021 m.
 LiveUp | 2021 m.
 Verkių Sodas| 2021 m.
 Paparčių Namai | 2020 m.
 B23 | 2019 m.
 Žvėryno Namai | 2018 m. 
 Vesetas, Latvija | 2018 m.
 Pilies Apartamentai | 2017 m.
 The Park, Rumunija | 2017 m.
 Ozo Namai | 2015 m.
 Bajorų kalvos | 2015 m.
 Čiurlionio butai | 2015 m.
 Lanzheron, Ukraina | 2011 m.
 Carol park residence, Rumunija | 2009 m.
 Familya, Ukraina | 2009 m.
 Verkių Slėnis | 2007 m.
 Gudelių šilas | 2007 m.
 Purvciema projects, Latvija | 2007 m. 
 City Center Residence, Rumunija | 2007 m.
 Franko g. | 2006 m.
 Kviečių g. | 2006 m.

Komerciniai projektai: 

 Business Stadium Central | 2025 m.
 Business Stadium North East | 2022 m.
 Business Stadium North | 2020 m.
 Business Stadium West | 2019 m.
 Courtyard by Marriott | 2018 m.
 P11, Latvija | 2017 m.
 City | 2016 m.
 Jauna Teika Business Center, Latvija | 2009-2020 m.
 PC „Arena“ | 2005 m.
 PC „Savas“ | 2004 m.
 PC „Europa“ | 2004 m. 
 Domus Galerija | 2003 m.
 Geležinis Vilkas | 2000 m.
 Ukmergės g. 246 | 2000 m.
 Goštauto g. 40 | 1999 m.

Taip pat skaitykite 
 Žalgirio stadionas

Nuorodos 
 „Hanner“ tinklalapis (lietuvių, anglų k.)

Šaltiniai 

Nekilnojamo turto bendrovės Lietuvoje